ליגת העל בכדורסל נשים

ליגת העל בכדורסל נשים (נקראת גם "ליגת אתנה Winner") היא הליגה הבכירה בכדורסל נשים בישראל. הליגה, שנקראה בעבר "הליגה הלאומית בכדורסל נשים", מנוהלת על ידי מנהלת ליגת העל בכדורסל נשים. אלופת הליגה לעונת 2023/2024 היא קבוצת אליצור רמלה, בפעם ה-13 בתולדותיה. אליצור תל אביב היא שיאנית הזכיות בליגה עם 14 אליפויות. הליגה הראשונה בכדורסל נשים הוקמה בשנת 1957. בתחילה הליגה הייתה מחולקת לשתי טבלאות (צפון ודרום) ואלופות המחוזות היו משחקות ביניהן משחק אחד מכריע על האליפות. בלטו בה אגודות נשים של מועדוני כדורסל ותיקים כגון מכבי תל אביב, הפועל תל אביב והפועל ירושלים, ושתי הראשונות היו לזוכות הכמעט בלעדיות במהלך שני העשורים הראשונים. הדבר השתנה רק בשנת 1976, עת ייסדה אליצור תל אביב שליטה ארוכה בליגה ושרשרת אליפויות שנמשכה 19 שנים (כולל זכיות של אליצור חולון, עימה התאחדה בסוף שנות ה-80). מאמצע שנות ה-90 חל שינוי עם הצטרפות שחקניות מברית המועצות לשעבר ומאבקי האליפות ניטשו בעיקר בין קבוצת אליצור רמלה לא.ס. רמת השרון. בעשור השני והשלישי של המאה ה-21 שלטו בליגה בעיקר אליצור רמלה ומכבי בנות אשדוד (6), כשאחת מהן הופיע בגמר בכל שנה, ונערכו ביניהן תשעה גמרים ישירים (חמש זכיות לרמלה וארבע לאשדוד) כולל חמישה ברציפות בשנים 2011–2015. הקבוצות הזוכות במקומות העליונים בליגה או בגביע המדינה משתתפות בליגת היורוקאפ, בה מתחרות קבוצות בעלות הישגים דומים מרחבי אירופה. א.ס. רמת השרון הגיעה לגמר בעונת 1999 ולמקום שלישי בעונת 2005, ואליצור רמלה הצליחה לזכות בגביע היורוקאפ בעונת 2011. השתתפות ביורוליג ניתנת אופציה לזוכה באליפות אם תציב תקציב גבוה להשתתפות במפעל. משחקי הליגה משודרים בערוץ הספורט. זוהי ליגת הנשים היחידה בישראל שמשחקיה משודרים בשידור חי. בעשור הראשון הליגה היוותה תחרותיות רבה עם תחילת השתתפות שחקניות מליגת ה-WNBA ומשחקי הליגה משכו קהל רב. שחקניות ידועות מליגת ה-WNBA אשר שיחקו בליגה הן מוואדי מאביקה, דיאנה נולאן, שריל פורד, דוואנה בונר (אנ') וליז קמבייג' (אנ'). על אף חשיבותה של הליגה לענף כדורסל הנשים בישראל, בעשור השני החלה פיחות בסיקור התקשורתי ומעמדה של הליגה נשחק, מה שהביאה לכך שכל פתיחת עונה מתקשה מנהלת הליגה להבטיח את קיומה הכלכלי וקושי במשיכת ספונסרים לקבוצות. נושא זה נידון בבג"ץ בשנת 2016 בטענה כי הליגה מופלית מבחינה תקציבית ביחס לכדורגל ולכדורסל גברים. כתוצאה מהגשת העתירה התחייב משרד התרבות והספורט לחתום על הסכם שיווק מתחדש רב שנתי בין המנהלת לפרויקט אתנה וכן להכפלה פי שלושה של התמיכות הכספיות הישירות המועברות מהמועצה להסדר ההימורים לקבוצות ליגת העל, שנקראת על כך "ליגת אתנה Winner". בעקבות ההסכם שנחתם תקציב הליגה הוכפל בעשור השלישי והגיע לשיא כל הזמנים, אך רמת הסיקור התקשורתי והגעת הקהל לאולמות נשאר נמוך יחסית, בעוד רמת הליגה ירדה עקב אי תמיכת הרשויות בקבוצות. מספר הקבוצות בליגה אינו קבוע ונע בין 8 ל-10 בהתאם להחלטת מנהלת הליגה. ההחלטה על עליית ליגה או ירידה מורכבת בענף זה בעיקר מההיבט התקציבי ויכולת להעמיד תקציב ראוי לליגה הבכירה. כל קבוצה רשאית להחתים שתי שחקניות זרות, ושחקנית בוסמנית (אירופאית) אחת לליגה כאשר קבוצות המשחקות במפעלים האירופיים רשאיות לצרף שחקנית בוסמנית נוספת אשר רשאית לשחק רק במפעל האירופאי בלבד. בעונה זו הליגה כוללת 10 קבוצות: הליגה הסדירה משוחקת בשיטת שני סבבים של 9 משחקים בכל סיבוב, ובסיום העונה הסדירה הקבוצות שסיימו במקומות 1–6 מעפילות לפלייאוף העליון והקבוצות שסיימו במקומות 7–10 משחקות בפלייאוף התחתון. הקבוצות שהעפילו לפלייאוף העליון ממשיכות בסבב משחקים אחד של 5 משחקים בשיטה של המשך הליגה תוך שמירת הנקודות מהליגה הסדירה, ובסיום הסבב 4 הקבוצות שסיימו במקומות 1–4 מתמודדות בשיטת ההצלבה. הקבוצה במקום ה-1 משחקת מול הקבוצה במקום ה-4 והקבוצה במקום ה-2 משחקת מול הקבוצה במקום ה-3 בסדרות הטוב מ-5, כשלמדורגת גבוה יותר יש יתרון ביתיות. שתי המנצחות בסדרות חצי הגמר מעפילות לגמר, של הטוב מ-5 שבסיומו מוכתרת אלופת המדינה. הקבוצות שסיימו במקום 7–10 ממשיכות בסבב נוסף בשיטה של המשך הליגה תוך שמירת הנקודות מהליגה הסדירה. כל קבוצה משחקת 3 משחקים בסבב זה, והקבוצה שמסיימת אחרונה בסיום הסבב יורדת לליגה הלאומית. הקבוצות שסיימו במקומות 7–8 את העונה הסדירה מארחות שני משחקי בית, והקבוצות שסיימו במקומות 9–10 מארחות משחק בודד. אתר האינטרנט הרשמי של ליגת העל בכדורסל נשים ליגת העל בכדורסל נשים, ברשת החברתית פייסבוק ליגת העל בכדורסל נשים, ברשת החברתית אינסטגרם יואב בורוביץ, זרה לא תבין זאת, באתר הארץ, 5 בנובמבר 2011 אריה ליבנת, ישחקו הנערות לפנינו, וינסו להציל את ליגת העל בכדורסל נשים, באתר הארץ, 26 באוקטובר 2015 ניצן צבי כהן, ‏זה לא רק ספורט, באתר דבר העובדים בארץ ישראל, 27 בספטמבר 2016 היסטוריה, באתר מנהלת ליגת העל בכדורסל נשים רענן וייס, החמישייה הפותחת: משחקי העבר הגדולים בין אליצור רמלה לרמה"ש, באתר ynet, 29 באוקטובר 2018 ניצן צבי כהן, ‏זה לא רק ספורט, באתר דבר העובדים בארץ ישראל, 27 בספטמבר 2016 כדורסל נשים: מכבי רמת גן היא אלופת "הקורונה", באתר "אשדודנט" 15 במרץ 2020